వనమహోత్సవం

వనాలు పెంచే ఉద్దేశంతో సమూహంగా అధిక సంఖ్యలో మొక్కలు నాటే కార్యక్రమాన్ని వనమహోత్సవం అంటారు. మానవుని మనుగడకు అవసరమైన వాటిలో అతి ముఖ్యమైనవి చెట్లు, చెట్ల యొక్క ఆవశ్యకతను తెలియజేస్తూ ప్రతి ఒక్కరు మొక్కలు నాటి వాటిని పెంచేలా ప్రోత్సహిస్తూ ఈ వనమహోత్సవాన్ని చేపడుతారు.

కార్తీక వనమహోత్సవం
కార్తీకమాసంలో జరిపే వనమహోత్సవంను కార్తీక వనమహోత్సవం అంటారు. కార్తీకమాసంలో జరిగే ఈ వనమహోత్సవాన్ని ఆంధ్రప్రదేశ్ ప్రభుత్వం రాష్ట్ర పండుగగా గుర్తించి 2014 కార్తీకమాసంలో ఒక రోజున 25 కోట్ల మొక్కలను ప్రజలందరి సహకారంతో నాటించాలని నిర్ణయించింది. ఈ కార్యక్రమంలో భాగంగా ప్రభుత్వాధికారులు, ఉద్యోగులు, విద్యార్థులు, సామాజిక కార్యకర్తలు అందరు హాజరు కావాలని ముఖ్యమంత్రి చంద్రబాబు సూచించారు. అందుకోసం కార్తీకమాసంలో ఒక రోజును ఐచ్ఛిక సెలవు దినంగా ప్రకటించనున్నారు.

ఇవి కూడా చూడండి
 వన భోజనాలు

మూలాలు
 ఈనాడు దినపత్రిక - 30-10-2014 - (రాష్ట్ర పండగగా కార్తీక వనమహోత్సవం)

దినోత్సవాలు
ఉత్సవాలు
వృక్ష శాస్త్రము